Паводле задумы арганізатараў, упершыню мерапрыемствы фестывалю будуць праходзіць адразу на дзвюх сцэнах – беларускай і міжнацыянальнай, а ўвесь цэнтр горада ператворыцца ў вялікую пешаходную зону з вялізнай колькасцю незвычайных мерапрыемстваў, карціннай галерэяй пад адкрытым небам і кірмашом майстроў, каларытнымі танцамі і песнямі на розных мовах, вулічнымі тэатрамі... У начную праграму фестывалю ўключаны паказ кінафільмаў на мове арыгінала з субтытрамі, а таксама 3D-mapping шоу, якое будзе праходзіць у двары Новага замка кожныя 15 хвілін. Упершыню ў гэтым годзе фестываль выйдзе за межы Гродна: трэці святочны дзень вырашана правесці на Аўгустоўскім канале. Тут запланаваны тэатралізаванае шэсце, работа падворкаў з дэгустацыяй страў нацыянальнай кухні, спаборніцтвы па нацыянальных гульнях...